ಧ್ವಜ (ಚಲನಚಿತ್ರ)

ಧ್ವಜ  2018 ರ  ಕನ್ನಡ ಭಾಷೆಯ ರಾಜಕೀಯ ಆಕ್ಷನ್ ಥ್ರಿಲ್ಲರ್ ಚಲನಚಿತ್ರವಾಗಿದ್ದು, ಇದನ್ನು ಆರ್. ಎಸ್. ದುರೈ ಸೆಂಥಿಲ್ ಕುಮಾರ್ ಬರೆದಿದ್ದಾರೆ ಮತ್ತು ಅಶೋಕ್ ಕಾಶ್ಯಪ್ ನಿರ್ದೇಶಿಸಿದ್ದಾರೆ ಮತ್ತು CBG ಪ್ರೊಡಕ್ಷನ್ಸ್ ಅಡಿಯಲ್ಲಿ ಸುಧಾ ಬಸವೇಗೌಡ ನಿರ್ಮಿಸಿದ್ದಾರೆ. ಇದರಲ್ಲಿ ರವಿ, ಪ್ರಿಯಾಮಣಿ ದಿವ್ಯಾ ಉರುಡ್ಗ ಪ್ರಮುಖ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ ಮತ್ತು ಟಿಎನ್ ಸೀತಾರಾಮ್, ವೀಣಾ ಸುಂದರ್ ಮತ್ತು ಬಾಲ ರಾಜವಾಡಿ ಇದ್ದಾರೆ. ಈ ಚಿತ್ರದ ಮೂಲಕ ಪಾದಾರ್ಪಣೆ ಮಾಡುತ್ತಿರುವ ರವಿ ತಮ್ಮ ಮೊದಲ ಚಿತ್ರದಲ್ಲಿ ದ್ವಿಪಾತ್ರದಲ್ಲಿ ನಟಿಸಿದ್ದಾರೆ. ಈ ಚಿತ್ರವು 2016 ರ ತಮಿಳು ಚಿತ್ರ ಕೊಡಿ ಚಿತ್ರದ ರಿಮೇಕ್ ಆಗಿದೆ. ಚಿತ್ರವು ಸಂತೋಷ್ ನಾರಾಯಣನ್ ಮತ್ತು ಚಿನ್ನಾ ಸಂಯೋಜಿಸಿದ ಹಾಡುಗಳನ್ನು ಒಳಗೊಂಡಿದೆ,  ಸಂಗೀತವನ್ನು ಮೂಲ, ಕೊಡಿ ಯಿಂದ ಮರುಬಳಕೆ ಮಾಡಲಾಗಿದೆ. ಹಿನ್ನೆಲೆ ಸಂಗೀತವನ್ನು ಚಿನ್ನಾ ಸಂಯೋಜಿಸಿದ್ದಾರೆ. ನಿರ್ದೇಶಕ ಅಶೋಕ್ ಕಾಶ್ಯಪ್ ಅವರೇ ಛಾಯಾಗ್ರಹಣ ಮಾಡಿದ್ದಾರೆ.

ಬೆಂಗಳೂರಿನ ಜೊತೆಗೆ ಮೈಸೂರಿನಲ್ಲಿ ಚಿತ್ರೀಕರಣ ನಡೆದಿದ್ದು, ಕ್ಲೈಮ್ಯಾಕ್ಸ್ ದೃಶ್ಯವನ್ನು ಕರ್ನಾಟಕದ ಮೈಸೂರಿನಲ್ಲಿ ಚಿತ್ರೀಕರಿಸಲಾಗಿದೆ.

 ಪಾತ್ರವರ್ಗ 

 ಧ್ವಜ ಮತ್ತು ಜನಾರ್ದನ್ ಆಗಿ ದ್ವಿಪಾತ್ರದಲ್ಲಿ ರವಿ
 ಧ್ವಜನ ಗೆಳತಿ, ಮುಖ್ಯ ಎದುರಾಳಿ ರಮ್ಯಾ  ಪಾತ್ರದಲ್ಲಿ ಪ್ರಿಯಾಮಣಿ
 ಪ್ರಮುಖ ಖಳನಾಯಕ ಬಲರಾಮಣ್ಣನಾಗಿ ಬಾಲ ರಾಜವಾಡಿ 
  ಜನಾರ್ದನ್ ಅವರ ಪ್ರೀತಿ ಪಾತ್ರಳಾದ ಮೊಟ್ಟೆ ಮಾರಾಟಗಾರ್ತಿ ಮೂಟೆ ಮಹಾಲಕ್ಷ್ಮಿಯಾಗಿ ದಿವ್ಯಾ ಉರುಡ್ಗ,
 ಧ್ವಜ ಮತ್ತು ಜನಾರ್ದನ್ ಅವರ ತಾಯಿಯಾಗಿ ವೀಣಾ ಸುಂದರ್
 ವಿರೋಧ ಪಕ್ಷದ ಅಧ್ಯಕ್ಷ ಮತ್ತು ಮಾಜಿ ಸಿಎಂ ಆಗಿ ಟಿ.ಎನ್.ಸೀತಾರಾಮ್

 ಹಿನ್ನೆಲೆಸಂಗೀತ 
ಚಿತ್ರದ ಹಾಡುಗಳಿಗೆ ಸಂಗೀತ  ಸಂಯೋಜನೆ ಮಾಡಿರುವ ಸಂತೋಷ್ ನಾರಾಯಣನ್ ಅವರು ಮೂಲ ಚಿತ್ರದ ಎಲ್ಲಾ ಟ್ಯೂನ್‌ಗಳನ್ನು ಮರುಬಳಕೆ ಮಾಡಿದ್ದಾರೆ. ಚಿತ್ರದ ಆಡಿಯೋ ಹಕ್ಕುಗಳನ್ನು ಸೋನಿ ಮ್ಯೂಸಿಕ್ ಇಂಡಿಯಾ ಪಡೆದುಕೊಂಡಿದೆ. ಸಂಪೂರ್ಣ ಆಲ್ಬಂ ಅನ್ನು 25 ಏಪ್ರಿಲ್ 2018 ರಂದು ಬೆಂಗಳೂರಿನಲ್ಲಿ ಬಿಡುಗಡೆ ಮಾಡಲಾಯಿತು.. ಆಲ್ಬಮ್ ಐದು ಹಾಡುಗಳನ್ನು ಒಳಗೊಂಡಿದೆ.

 ವಿಮರ್ಶೆಗಳು 
ಇಂಡಿಯನ್ ಎಕ್ಸ್‌ಪ್ರೆಸ್ ಹೀಗೆ ಬರೆದಿದೆ, "ಧ್ವಜದಂತಹ ಕಥೆಯು ಸಾರ್ವತ್ರಿಕವಾಗಿದ್ದರೂ, ಸ್ವಂತದ್ದನ್ನು ಹೊಂದಿರದ ಚಿತ್ರವು ತಯಾರಕರ ಬಗ್ಗೆ ಬೇಸರ  ಉಂಟುಮಾಡುತ್ತದೆ. ಈ ಚಿತ್ರವು ಕೇವಲ ಸನಿಹದಲ್ಲಿರುವ ಚುನಾವಣೆಗಳ ಲಾಭ ಪಡೆಯಲು ಮಾಡಿದಂತಿದೆ." 

 ಉಲ್ಲೇಖಗಳು 

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೮ ಕನ್ನಡಚಿತ್ರಗಳು